**ΑΝΑΡΤΗΤΕΑ ΣΤΟ ΔΙΑΥΓΕΙΑ**

 **Λιβαδειά 20/01/2025**

 **Αριθ. Πρωτ.970**

**ΑΠΟΣΠΑΣΜΑ**

# Από το πρακτικό της αριθμ. 1ης /2025ΤΑΚΤΙΚΗΣ Συνεδρίασης της Δημοτικής Επιτροπής Δήμου Λεβαδέων

**Αριθμός απόφασης : 2**

**Γνωμοδότηση επί μονομερούς πρόωρης λύσης της μίσθωσης για την εγκατάσταση καταφυγίου αδέσποτων ζώων στην θέση Αλεποτρούπι Λιβαδειάς.**

 Στη Λιβαδειά σήμερα 14η Ιανουαρίου 2025 ημέρα Τρίτη και, ώρα 13.45 και στην αίθουσα συνεδριάσεων του Δημοτικού Συμβουλίου Λεβαδέων στο Παλαιό Δημαρχείο – Πλατεία Εθνικής Αντίστασης συνεδρίασε η Δημοτική Επιτροπή Δήμου Λεβαδέων μετά την από 476/10-01-2025 έγγραφη πρόσκληση του Προέδρου της (Δημάρχου Λεβαδέων) σε εφαρμογή των διατάξεων α) Των διατάξεων του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018 β)Των διατάξεων του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

Αφού διαπιστώθηκε ότι υπάρχει νόμιμη απαρτία, επειδή σε σύνολο 7 (επτά) μελών ήταν

 παρόντα 6 (έξι) , ήτοι

  **ΠΑΡΟΝΤΕΣ ΑΠΟΝΤΕΣ**

 1. Καραμάνης Δημήτριος-Πρόεδρος 1.Αγνιάδης Παναγιώτης

 2. Τουμαράς Βασίλειος Αν και είχε νόμιμα προσκληθεί

 3. Καλλιαντάσης Χρήστος

 4. Τόλιας Δημήτριος - αν/κό μέλος κ. Παπαβασιλείου Αικατερίνης

 5. Μίχας Δημήτριος

 6. Ταγκαλέγκας Ιωάννης

 Ο Πρόεδρος της Δημοτικής Επιτροπής εισηγούμενος το 2ο θέμα της ημερήσιας διάταξης έθεσε

υπόψη των μελών την με αριθ.πρωτ. 386/09-01-2025 έγγραφη εισήγηση της Νομικής Συμβούλου

του Δήμου Λεβαδέων κ. Λάμπρου Ιωάννας στην οποία αναφέρονται:

 *Ο Δήμος Λεβαδεων με τον νόμιμο εκπρόσωπό του, δήμαρχο Λεβαδέων αφενός, και η Σταυρούλα Μάντη του Ευαγγέλου αφετέρου , με το από 6-3-20 συμφωνητικό μισθώσεως, προέβησαν στην μίσθωση εκ μέρους του Δήμου (κατόπιν διαγωνισμού), ενός ακινήτου κειμένου στην θέση Αλεποτρούπι της Λιβαδειάς, κυριότητας, νομής και κατοχής της ανωτέρω, εμβαδού 9.564,4 τ.μ, με τους ειδικότερους όρους και συμφωνίες που προβλέπονται σε αυτό( το οποίο επισυνάπτεται), με σκοπό την λειτουργία εγκαταστάσεων καταφυγίου αδέσποτων ζώων*

*Μεταξύ των όρων που συνομολογήθηκαν , στο άρθρο 7 του συμφωνητικού προβλέπεται ότι ο μισθωτής Δήμος μπορεί να προβεί κατά τη διάρκεια της μίσθωσης,( η οποία ορίστηκε δεκαπενταετής), σε μονομερή λύση αυτής εάν για οποιοδήποτε λόγο το μίσθιο, κατά τη διάρκεια της μίσθωσης, δεν εξυπηρετεί τις ανάγκες αυτής ή δεν είναι απαραίτητο.*

 *Επειδή η μίσθωση δεν εξυπηρετεί τον σκοπό για τον οποίο συνήφθη και δρομολογήθηκαν ήδη άλλες λύσεις για εγκαταστάσεις καταφυγίου αδέσποτων ζώων, η από 6-3-20 σύμβαση του Δήμου Λεβαδέων με την Σταυρούλα Μάντη του Ευαγγέλου αποβαίνει επιζήμια για το Δήμο και πρέπει να λυθεί.*

 *Απαιτείται γνωμοδότηση της δημοτικής επιτροπής ώστε να εκδοθεί απόφαση δημάρχου για πρόωρη λύση της μίσθωσης αζημίως για τον δήμο, η οποία πρέπει να κοινοποιηθεί στην αντισυμβαλλομένη , και της οποίας τα αποτελέσματα θα επέλθουν ένα μήνα μετά την κοινοποίησή της.*

 *Καλείται η δημοτική επιτροπή να γνωμοδοτήσει για την πρόωρη λύση της μίσθωσης .*

Ο κ. Ταγκαλέγκας Ιωάννης αφού πήρε το λόγο τόνισε ότι καταψηφίζει την παρούσα για το λόγο ότι διαφωνεί με την στρατηγική σχετικά με τον τρόπο διαχείρισης των αδέσποτων ζώων.

 **Η Δημοτική Επιτροπή λαμβάνοντας υπόψη:**

-Τις διατάξεις του άρθρου του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018

 -Τις διατάξεις του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

- Το από 6-3-20 συμφωνητικό μισθώσεως μεταξύ του Δήμου Λεβαδέων και της κ. Σταυρούλας Μάντη του Ευαγγέλου

-Την υπ αριθμ.πρωτ. 386/09-01-2025 έγγραφη εισήγηση της Νομικής Συμβούλου

του Δήμου Λεβαδέων

-Την μεταξύ των μελών συζήτηση σύμφωνα με τα πρακτικά

-Την ψήφο όλων των μελών της Οικονομικής Επιτροπής , όπως αυτή διατυπώθηκε και δηλώθηκε δια ζώσης στην συνεδρίαση

**ΑΠΟΦΑΣΙΖΕΙ ΚΑΤΑ ΠΛΕΙΟΨΗΦΙΑ**

 Γνωμοδοτεί υπέρ της πρόωρης λύσης της μίσθωσης μεταξύ του Δήμου Λεβαδέων δια του νομίμου εκπροσώπου του Δημάρχου Λεβαδέων και της Σταυρούλα Μάντη του Ευαγγέλου , για την εγκατάσταση καταφυγίου αδέσποτων ζώων στην θέση Αλεποτρούπι Λιβαδειάς, για το λόγο ότι η μίσθωση δεν εξυπηρετεί τον σκοπό για τον οποίο συνήφθη και δρομολογήθηκαν ήδη άλλες λύσεις για εγκαταστάσεις καταφυγίου αδέσποτων ζώων.

 Η πράξη αυτή πρέπει να κοινοποιηθεί στην αντισυμβαλλομένη , και της οποίας τα αποτελέσματα θα επέλθουν ένα μήνα μετά την κοινοποίησή της.

Οι κκ. Μίχας Δημήτριος και Ταγκαλέγκας Ιωάννης ψήφισαν **ΚΑΤΑ.**

**Η παρούσα απόφαση πήρε αριθμό 2/2025.**

Ο ΠΡΟΕΔΡΟΣ

ΔΗΜΗΤΡΙΟΣ Κ. ΚΑΡΑΜΑΝΗΣ

 ΤΑ ΜΕΛΗ

1.Τουμαράς Βασίλειος

2.Καλλιαντάσης Χρήστος

3.Τόλιας Δημήτριος

4.Μίχας Δημήτριος ΠΙΣΤΟ ΑΠΟΣΠΑΣΜΑ

5.Ταγκαλέγκας Ιωάννης

 Λιβαδειά 20 -01-2025

 Ο ΠΡΟΕΔΡΟΣ

 ΔΗΜΗΤΡΙΟΣ Κ. ΚΑΡΑΜΑΝΗΣ

 ΔΗΜΑΡΧΟΣ ΛΕΒΑΔΕΩΝ